Katedrális (könyv sorozat)

==== Szinopszis ====
Forrás: https://ekultura.hu/2012/04/04/harrison-fawcett-katedralis-i-iihttps://ekultura.hu/2012/07/22/harrison-fawcett-katedralis-iii-iv
Az időszámításunk szerinti 2294. évre az időutazás lehetségessé vált, jóllehet csak kevés kiváltságos számára. A világot Novus Ordo Seclorum néven hatalmas ipari vállalatok és rendkívül gazdag családok uralják, azonban a háttérben egy Katedrális nevű titkos szervezet irányítja az emberiség történelmét, még ha ezt nem is ismerik el. A civilek számára elérhetetlen és elképzelhetetlen technikával rendelkeznek, képesek az időben utazni, vagyis szinte bármit megtehetnek, amit helyesnek tartanak. Az apparátust a rejtélyes Bíboros vezeti, akiről azt tartják, hogy ismeri a jövőt – annak ellenére, hogy az időügynökök csak a múltba tudnak látogatásokat tenni. Ott vannak a Föld minden fontos eseményénél Krisztus születésétől kezdve a II. világháborún át a XXIII. századi jelenig, ám meg nem változtathatják az ismert történéseket.
A Katedrális rutin megfigyelésre küld egy műholdat a 64. esztendő Pompeji városába, amikor azonban egy ismeretlen eredetű lézer megsemmisíti a tárgyat Néró császársága alatt, az intervenciósoknak nevezett elit kommandót küldik az ügy kivizsgálására. Minderről semmit sem tudva Mark Wilson újságíró Los Angelesben egy illegális, földalatti viadalt néz végig, ahol megismerkedik egy szépséges, látszólag törékeny nővel, aki egyébként képzett harcművész. Sorsuk már ekkor összefonódik, még ha nem is sejtik, hogy hamarosan az ókorban fognak az életükért küzdeni, s szembe kell nézniük nem csak római légiósokkal és rejtélyes orgyilkosokkal, de természetfeletti lényekkel is. 
A második kötet a Pompeji és Róma közötti úton fejezte be az események mesélését, vagyis amikor az ominózus műhold lelövését kivizsgáló intervenciós csapat a rejtélyes ügy szálait próbálja megfejteni, ám csak még nagyobb titkokkal találják szembe magukat. A kommandót a legendás harcművész, John Kerwin ezredes vezeti, de a természetfeletti, hovatovább isteni erők megjelenését még ő is lehetetlennek tartja, jóllehet minden bizonyíték erre mutat. Rómába tartanak, ahol a Katedrális vezetőjének, a Bíborosnak a helyettese már vár rájuk, de a két csapat találkozása után sem tűnik egyszerűbbnek az eset, s hamarosan már nem a római légiósok jelentik számukra a legnagyobb veszedelmet, hanem Lilith, aki a Pokol démonseregeit vezeti ellenük.
Elpusztítása lehetetlennek tűnik, ráadásul mindenki számára világossá válik, hogy valamennyien csak eszközök a Bíboros kezében, aki kétezer év távlatából is irányítja a múltat, s beavatkozva az események láncolatába, a maga céljainak megfelelően vezeti az embereket. A manipulációinak köszönhetően a csapat minden tagja okkal került a múltba, legyen szó az újságíró Mark Wilsonról, az egykori harcos Tess Gordonról vagy épp Franz Gallandról, aki nem véletlenül szakértője a náci Németországnak. De az ókori Rómában is akadnak olyan személyek, akik segítik az időutazókat, ugyanis feltűnik egy meglepően intelligens orgyilkos, egy megtért katona, sőt Péter és Pál apostol is.
==== Megjelent kiadások ====
A Katedrális regénysorozat először két kötetként látott napvilágot, a Cherubion kiadó gondozásában. Az első rész A katedrális harcosai címen 1998-ban, őt pedig követte A katedrális legendája 1999-ben. Ezeket követte 2007-ben egy összesített keményfedeles kiadás szintén a Cherubion gondozásában, majd 2012-ben a Delta Vision gondozásában napvilágot látott a jelenleg is kapható változata 4 különálló kötetre bontva puhafedeles kötésben. 
==== Borítók ====
===== Ős kiadás borítója =====
File:A katedrális harcosai cherubion.jpeg
File:A katedrális legendája.jpg
Egyedül ezen a borítón láthatóak a részek címe, melyek később elhagyásra kerülnek.
* Tess Gordon
* Hologrammok birodalma
* Pompeji
* Az Őrőzők Népe
* A Démonkirálynő
* A Katedrálsi hősei
* Lángoló Róma
===== 2007-es Charubion kadás borítója =====
File:Katedrális 2007.png
===== 2012-es Delta Vision kiadás borítói =====
Borítók artwork tiporáfia nélkül
File:Katedralis1.jpg
File:Katedralis2.jpg
File:Katedralis3.jpg
File:Katedralis4.jpg